Perotis

Η  Perotis είναι γένος  εντόμων της τάξης των  κολεοπτέρων και της οικογένειας των Βουπρεστιδών. Το γένος Perotis περιλαμβάνει στην Ευρώπη έξι είδηFauna Europaea, ευρωπαϊκά είδη του γένους Perotis και παγκοσμίως έχουν περιγραφεί οκτώ είδηΑπαρίθμηση ειδών Perotis στο GBIF. Από τα έξι ευρωπαϊκά είδη συναντάμε τρία στην Ελλάδα, την P. chlorana, την P.lugubris και την P.margotana. Η P. prolongata σήμερα θεωρείται μόνο μορφή ή το πολύ, υποείδος της P. lugubris.

Σχετικά με τον ερευνητή που έκανε την ταυτοποίηση του γένους, οι ειδικοί διαφωνούν. Αναφέρονται ο Dejean, 1833 ή ο Spinola, 1837 αυθεντία γένους Perotis Spinola στο Sys Tax

Συνώνυμο του γένους Perotis είναι η Aurigena Laporte& Gory, 1836.

Χαρακτηριστικά του ακμαίου
320 px|thumb|left|Εικ. 1: Λεπτομέρεια της C. lugubris, πάνω πρόνωτο με δύο εμβαθύνσεις στη μέση, κάτω έλυτρα με τον θυρεό στη μέση
Το σώμα έχει τη μορφή κώνου. Τα χρώματα μπορεί να είναι ζωηρά,Εικόνες από δυο είδη της Perotis τουλάχιστον αποδίδουν μια ζωηρή μεταλλική λάμψη εξ αιτίας των  πολλών μικρών ουλών, που σημειώνονται σε όλη την πάνω πλευρά του σώματος. 

Οι ταρσοί σε όλα τα πόδια είναι πενταμερείς. Το πρώτο ταρσομερές του πίσω ποδιού δεν είναι μακρύτερο από τα ακόλουθα ταρσομερή όπως τα βρίσκουμε στη Chalcophora.

Κοντά στην πισινή άκρη του προνώτου εναντίον του θυρεού έχει δυο μικρές και βαθιές εμβαθύνσεις (Εικ. 1).

Βιολογία
Στo προνυμφικό στάδιο τα έντομα αυτά ζουν στο ξύλο δένδρων και θάμνων. Μπορούν να προκαλέσουν ζημιές σε οπωροφόρα δέντρα.

Τα είδη που συναντούμε στην Ελλάδα
Perotis chlorana Laporte & Gory 1836
Ξενιστής είναι το Amygdalis communis. Το ακμαίο γίνεται ορατό κατά την περίοδο Απριλίου μέχρι Ιουλίου στον ξενιστή ή σε γειτονικά φυτά. Το χρώμα του είναι μεταλλικό πράσινο. Η διαμονή του είδους στην Ελλάδα περιορίζεται στα νησιά του Αιγαίου.  Από εκεί επεκτείνεται στην ανατολική Παλαιοαρκτική Περιοχή. Fauna Europaea, Διανομή και ταξινόμηση του είδους P. chlorana

Perotis lugubris (Fabricius 1777)
Το ακμαίο το συναντούμε σε όλη την Ελλάδα από τον Απρίλιο μέχρι τον Ιούλιο. Έχει μήκος 15 έως 30 χιλιοστόμετρα και μεταλλικό καφέ χρώμα. Ζει στα ανοιχτά δάση της πεδιάδας και χαμηλών υψών. Οι προνύμφες αναπτύσσονται σε δέντρα και θάμνους της οικογένειας των Rosaceae. Στη γειτονιά τους γυρίζουν και τα ακμαία. Το είδος διαμένει σε ποντομεσογειακές περιοχές.Fauna Europaea, Διανομή και ταξινόμηση του είδους  P. lugubris

Perotis margotana (Novak 1983)
Το είδος αυτό είναι ενδημικό στην Κρήτη. Το ακμαίο το συναντούμε κοντά στον ξενιστή του είδους, την Amygdalis communis. Το χρώμα είναι μεταλλικό πράσινο μπλε. Ζει στα ανοιχτά δάση της πεδιάδας και χαμηλών υψών. Συναντάται από Μάρτιο μέχρι Ιούλιο.Fauna Europaea, Διανομή και ταξινόμηση του είδους P. margotana

Πηγές
H. Freude, K. W. Harde, G. A. Lohse: Die Käfer Mitteleuropas, Bd. 6. Spektrum Akademischer Verlag in Elsevier 1966, ISBN 3-827-40683-8
H.Mühle, P.Brandl, M. Niehuis: Catalogus Faunae Graeciae; Coleoptera:Buprestidae Printed in Germany by Georg Rößle Augsburg 2000

Αναφορές

Κατηγορία:κολεόπτερα